Glumac Božidar Alić preminuo je u 66. godini.

Televizijski, filmski i kazališni glumac Božidar Alić preminuo je noćas nakon teške bolesti, potvrdila je njegova supruga.

"Da, istina je. Sinoć je preminuo", rekla je u suzama za 24sata. Alić je imao 65 godina.

Božidar Alić rođen je u Zagrebu 1954. godine, gdje je završio Akademiju dramske umjetnosti. Stručno se usavršavao u Piccolo teatru u Milanu. Snimio je oko tisuću radijskih drama, glumio je u više od deset TV serija, više od dvadeset filmova, a posuđivao je i glas u sinkronizacijama filmova. U animiranom filmu "Potraga za Nemom" dao je glas Marlinu.

UMRO JE BOŽIDAR ALIĆ Malo prije mi je prijatelj javio da je noćas umro Božidar Alić. Neka mu je laka hrvatska gruda. Počivao u miru Božjem! Iskrena sućut supruzi Sandri,sinu i cijeloj obitelji! Posted by Pero Kovačević on Tuesday, March 3, 2020

Sa Sandrom Alić vjenčao se 2007. godine, a zajedno imaju sina Ratimira Mariju rođenog 2010. godine.

Alić je u javnosti bio poznat i po medijskim istupima vezanima za politiku.

Glumac se bavio i glazbom, a održao je niz koncerata na kojima je pjevao klasike Franka Sinatre i talijanske kancone. Surađivao je s legendarnim Arsenom Dedićem, a s njegovim sinom Matijom snimio je i album.